**REFERAT: Kickstartsmøde i grønt netværk**

14.09.2020

# **Idéer til klimaaktivisme i coronatider**

1. *Aktioner og happenings*
Den slags hvor det ikke er antallet af fremmødte mennesker, der bestemmer succesen, men hvor det i stedet er de gode billeder eller de udvalgte magtpersoner, er oplever aktionen, som tæller. Fx en bregne-storm på Frue Plads!
2. *Online foredrag og webinars.*
Evt. med forskere/eksperter man allerede har et godt samarbejde med.
3. *Netværk mellem studerende og forskere/undervisere.*
På mange fag/fakulteter er der allerede samarbejder mellem forskere og studerende engageret i klimakampen. Ligeledes er flere klimaforskere på KU i netværk sammen.
4. *Lav larm, både fysisk og online!*
Klimalarm fra studerende på KU er altid godt. Det viser nemlig ledelsen, at der er stor opbakning blandt de studerende. Hvis ledelsen kan se, at der er larm, protester og opbakning til den grønne dagsorden, som studerende bringer med ind i forhandlingslokalet i forskellige råd og udvalg, har ledelsen sværere ved at ignorere dem!

# **Hvad kan vi bruge grønt netværk til?**

1. *Samarbejdsforum*Planlægning og eksekvering ag konkrete klima-studenterinitiativer på tværs af KU. Fx krav til alle kantiner på KU, samarbejde med Academic Books om udbud af bæredygtige produkter, etc.
2. *Politisk støtte*

Til erklæringer, initiativer etc. initieret af de lokale grønne studenterforeninger, hvor det vil være en styrke at kunne vise, at flere bakker op om initiativet.

1. *Hurtig handling/opbakning*
Fx underskriftsindsamlinger og fælles breve, eller spredning af SoMe-opslag, hvor der er behov for hurtig handling og bred opbakning.
2. *Inspirations- og sparringsforum*
Mulighed for at de lokale grønne studenterforeninger kan udveksle erfaringer og idéer til konkrete indsatser, både lokalt på uddannelser og campusområder og til bredere og tværgående indsatser.
3. *Mandat og politisk opbakning*
De studerende, der sidder som studenterrepræsentanter i diverse bæredygtighedsudvalg og -råd på KU, henter deres mandat og legitimitet fra det grønne netværk og dets lokale grønne studenterforeninger.

# **Hvordan kan vi handle lige nu?!**

1. Vær medunderskrivere på bannerdroppet med ordene ’vi kræver klimahandling nu!’, som turnerer på KU i den kommende uge og bliver præsenteret for rektoratet d. 23. september: [www.srku.dk/nyheder/klimahandlingnu](https://www.srku.dk/nyheder/klimahandlingnu)
2. Støt op om et fælles brev med krav til, at ledelsen tager ansvar og støtter forslagene til klimahandlingsplaner, som de forelægges d. 23. september. Dette sender Mike og Anders fra Studenterrådet ud i næste uge.
3. Hiv fat i de studerende i jeres studienævn og snak med dem om, hvordan I bedst udnytter det kommende grønne eftersyn af jeres studieordning. Find jeres repræsentant her: [www.srku.dk/rep](https://www.srku.dk/rep)